میللی ساوونما ناظیرلیگی (MSB) سوریه-نین شیمالیندا کئچیریلن "زیتون بوداغی" آنتی‌ترور عملیاتی‌نین بئشینجی ایلینده شهید و غازی‌لرین خاطره‌سینی یاد ائدیب.
میللی ساوونما ناظیرلیگی 20 ژانویه 2018-جی ایل تاریخینده باشلایان عملیاتین بئشینجی ایلدؤنومو ایله باغلی وئردیگی آچیقلامادا عملیاتی اوغورلا حیاتا کئچیرن تورکیه سلاح‌لی قوه‌لری‌نین شخصی هئیتیندن شهید اولان‌لارین خاطره‌سی‌نین آنیلدیغی بیلدیریلیب.
آچیقلامادا “اؤلکه‌میزین و میللتیمیزین امین-آمان‌لیغی و تهلوکه‌سیزلیگی اوغروندا جان‌لاری باهاسینا دؤیوشه‌رک شهیدلیک مرتبه‌سینه چاتان قهرمان‌لاریمیزا الله‌دان رحمت، قهرمان غازی ‌لریمیزه جان ساغ‌لیغی، خوشبخت‌لیک و اوزون عؤمور آرزولاییریق" دئییلیب.
آچیقلامادا عملیاتلا علاقه‌دار معلومات‌لارین اولدوغو گرافیک پایلاشیلیب. بونا گؤره، "زیتون بوداغی" آنتی‌ترور عملیاتی داها اول کئچیریلن “فرات قالخانی” عملیاتیندا شهید اولان 72 عسگرین خاطره‌سینه 72 دؤیوش طیاره‌سی‌نین هاوا هوجومو ایله باشلاییب.
عملیات اولوسلار آراسی حقوق نورما‌لارینا اویغون و اینسان حقوق‌لارینا حؤرمتله یاناشی، سیویل شخص‌لره، تاریخی بینا‌لارا و عبادت اوجاق‌لارینا ضرر وئرمه‌دن باشا چاتیب.
“زیتون بوداغی” عملیاتیندا 7 مین 314 ترورچو ضررسیزلشدیریلیب، 2 مین کیلومتر مربع اراضی تهلوکه‌سیز وضعیته گتیریلیب.
